ร้าน Cheevit Cheeva ตั้งอยู่ในซอยกรรไกรทองหรือซอยทางเข้าไปกาดสวนแก้วและร้านสเต๊กเชิงดอยที่ปิดไปแล้ว เข้าไปนิดนึงจะเจอร้านกระจกอยู่ตรงข้ามร้านล้างรถเลย สามารถจอดรถได้หน้าร้าน ที่นั่งที่ร้านมีไม่เยอะมาก ตัวร้านเปิดทุกวัน 9.00 - 21.00 น. มาวันนี้ลองไป 1 อย่าง น้ำดื่มฟรี ไวไฟฟรีติดรหัส
- บิงชูชอคโก้ลาวา 169 บาท น้ำแข็งฝอยเนื้อละเอียดจริงๆละเอียดกว่าร้านดังที่เพิ่งรีวิวไปไม่นาน เนื้อเนียนมาก เป็นน้ำแข็งนมจืดมันนิดๆหอมไม่มาก ครีมที่ราดมาอร่อยกว่าร้านชื่อดัง หวานน้อยมันนมดี ส่วนซอสราดในถ้วยเป็นช๊อคโกแลตรสชาติแบบฟองดูแต่อ่อนกว่านิดนึง ในตัวน้ำแข็งมีเกล็ดช๊อคผสม ไม่แน่ใจว่าใช่ข้าวพองหรือเปล่า รสชาติธรรมดาๆ กินได้เรื่อยๆไม่มีเอียน รสชาติโดยรวมอร่อยใช้ได้ แนะนำๆ ให้ 3.9/5
เป็นร้านที่คนเยอะเกือบทุกช่วงของวันเลย อาจเป็นเพราะเป็นร้านแรกของเชียงใหม่ ตัวร้านทำได้น่านั่ง ตกแต่งสวย ราคาโอเค เวลาในการรอไม่นาน การบริการใช้ได้ วิธีการสั่งคือต้องไปสั่งและจ่ายเงินจากนั้นจึงนำป้ายโต๊ะมารอ ถ้าโต๊ะเต็มก็ต้องยืนรอหน้าร้าน ที่ชอบของร้านนี้คือน้ำแข็งเนื้อที่ละเอียด เนียน อร่อยแบบกินได้เรื่อยๆและก็หกไม่เยอะนัก กินง่าย แนะนำเลย